RESOLUCIÓN do 9 de setembro de 2020 pola que se conceden as axudas para o fortalecemento dos centros de xeración de coñecemento aliñadas cos retos estratéxicos e prioridades identificadas na Estratexia RIS3 de Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, convocadas pola Resolución do 31 de decembro de 2019 (código de procedemento IN607E).
Axencia Galega de Innovación — III. Outras disposicións — 17/09/2020

A Resolución do 31 de decembro de 2019 (Diario Oficial de Galicia núm. 33, do 18 de febreiro de 2020) estableceu as bases reguladoras para a concesión, en réxime de concorrencia competitiva, das axudas para o fortalecemento dos centros de xeración de coñecemento aliñadas cos retos estratéxicos e prioridades identificadas na Estratexia RIS3 de Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 e procedeu á súa convocatoria para o ano 2020.
Os artigos 2, 3 e 4 desta resolución de convocatoria establecen, respectivamente, os requisitos que deben cumprir as entidades beneficiarias, cales son as actividades subvencionables e os requisitos das infraestruturas apoiadas para poder optar ás axudas.
Unha vez revisada a documentación inicial dos expedientes xunto coa documentación presentada tras os requirimentos oportunos, o órgano instrutor remitiu as solicitudes ao Departamento de Xestión da Innovación para a súa avaliación segundo os criterios de valoración establecidos no artigo 18 das bases reguladoras.
A Comisión de Selección prevista no artigo 17 das bases reguladoras, reunida o 23 de xullo de 2020, elaborou unha relación de proxectos por orde decrecente de puntuación e unha proposta de concesión de axudas aos proxectos.
A Comisión de Selección propón axudas que superan o importe da convocatoria coa previsión de que se amplíe o crédito de acordo co disposto no artigo 6 das bases reguladoras tendo en conta a existencia de remanentes procedentes da convocatoria de Unidades Mixtas de Investigación 2020 dos cales xa emitiu informe favorable a Dirección Xeral de Política Financeira, Tesouro e Fondos Comunitarios.
Cómpre sinalar que a existencia dunha maior dispoñibilidade orzamentaria por importe de 254.007,00 € comporta a que o crédito final da convocatoria sexa de 5.254.007,00 €.
Unha vez realizada a instrución do procedemento e á vista da proposta de resolución e do informe emitido pola Comisión de Selección,
1. Ampliar o importe total do crédito das axudas establecidas na Resolución do 31 de decembro de 2019 pola que se establecen as bases reguladoras para a concesión, en réxime de concorrencia competitiva, das subvencións para o fortalecemento dos centros de xeración de coñecemento aliñadas cos retos estratéxicos e prioridades establecidas na RIS3 de Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 e se procede á súa convocatoria para o ano 2020 (código de procedemento IN607E). Na táboa seguinte detállase o crédito definitivo:
2. Conceder as axudas, respectando a intensidade máxima prevista no artigo 8 das bases reguladoras, ás entidades seleccionadas que figuran no anexo I desta resolución, por orde decrecente de puntuación.
3. Denegar as solicitudes que acadaron unha puntuación inferior a 72 puntos por non dispoñer de crédito necesario para o seu financiamento. Estas solicitudes relaciónanse no anexo II.
4. Desestimar as solicitudes que unha vez avaliadas non acadaron 60 puntos de valoración, que exixe o artigo 18 da convocatoria. Estas solicitudes relaciónanse no anexo II.
Todas as axudas concedidas se imputarán á partida orzamentaria 09.A3.561A.781.0 en que existe crédito adecuado e suficiente nos orzamentos da Comunidade Autónoma de Galicia para o ano 2020.
Estas axudas están cofinanciadas no marco do programa operativo Feder Galicia 2014-2020 dentro dos seguintes parámetros eixe 1: «Potenciar a investigación, o desenvolvemento tecnolóxico e a innovación»; prioridade de investimento 1.1 «A mellora das infraestruturas de investigación e innovación (I+i) e das capacidades para desenvolver a excelencia en materia de I+i, e o fomento dos centros de competencias, en especial os de interese europeo»; obxectivo específico 1.1.2. «Fortalecemento das institucións de I+D e creación, consolidación e mellora das infraestruturas científicas e tecnolóxicas», e actuación 1.1.2.1 «Fortalecemento de centros de xeración de coñecemento».
O pagamento destas axudas realizarase conforme o establecido no artigo 26 da resolución de convocatoria.
Para a xustificación da subvención deberá presentarse a documentación indicada no artigo 25 da convocatoria nos prazos establecidos no punto 2 do citado artigo.
Contra esta resolución, que non esgota a vía administrativa, poderán os interesados interpoñer recurso de alzada perante o presidente da Axencia Galega de Innovación no prazo dun mes, que comezará a contar a partir do día seguinte ao da publicación desta resolución no Diario Oficial de Galicia.
Santiago de Compostela, 9 de setembro de 2020
Solicitudes denegadas:
Solicitude desestimada: